Եվգենի Նայեր

**Եվգենի Նայեր** (, ), ռուս շախմատիստ, գրոսմայստեր (1999)։ Մոսկվայի կրկնակի չեմպիոն (1998, 2003)։

## Շախմատային կարիերա
Եվգենի Նայերը շախմատ խաղալ սովորել է 5 տարեկանում հայրիկից։

Եղել է «Էտյուդ» շախմատային դպրոցի շրջանավարտ (Մոսկվա), որտեղ 1988-1994 թվականներին սովորել է «Էտյուդի» հիմնադիր Ալեքսանդր Պետրովիչ Բոդիսկոյի մոտ (1932-1994)։ Բոդիսկոյի մահից հետո շարունակել է կանոնավոր կերպով աշխատել «Էտյուդ» դպրոցի գլխավոր մարզիչ, միջազգային վարպետ Մաքսիմ Լեոնիդովիչ Օրլինկովի հետ։

1991 թվականի հունիսին (Լուգանսկ), խաղալով առաջին խաղատախտակի վրա թիվ 962 դպրոցի թիմի կազմում (Մոսկվա), նա հաղթել է պիոներական ջոկատների «Սպիտակ նավակ» վերջին համամիութենական առաջնությունում։

Մինչև 16 տարեկան տղաների Ռուսաստանի չեմպիոն (Վոլգոգրադ, 1993 թվական)։

Մինչև 18 տարեկան տղաների Ռուսաստանի չեմպիոն (Մոսկվայի մարզ, Կոլոնտաևո, 1994 թվական)։

Մինչև 20 տարեկան տղաների Ռուսաստանի չեմպիոն (Մոսկվայի մարզ, Կոլոնտաևո, 1997 թվական)։

1996 թվականին հաղթել է Պարդուբիցեում մրցաշարում, իսկ 1998 թվականին կրկնել է հաջողությունը։

Եվրոպայի չեմպիոն (2015)։ 2016 թվականին հաղթել է Աերոֆլոտ Օփեն մրցաշարում և արդյունքում առաջին անգամ ստացել է Դորտմունդի մրցաշարին մասնակցելու հրավեր։

2016 թվականի սեպտեմբերին ստացել է ՇՄՖ-ի ավագ մարզչի կոչում։

Նայերը դուրս է մնաց շախմատի աշխարհի 2017 թվականի գավաթի խաղարկության չորրորդ տուրում՝ պարտվելով Ռիխարդ Ռապորտին։ Չնայած պարտությանը, նա կարողացել է հաղթել ֆավորիտներից մեկին՝ Ֆաբիանո Կարուանային, որը մրցաշարի ժամանակ ուներ 2807 վարկանիշ։

Ռուսաստանի շախմատի կանանց օլիմպիական հավաքականի մարզչական շտաբի անդամ է 2012 թվականից։ Ալեքսանդրա Գորյաչկինայի՝ թիմում ընդգրկվելուց հետո (2017 թվականին), նա անձամբ աշխատում է նրա հետ։ 2020 թվականին շախմատի աշխարհի չեմպիոնի կոչման համար Ցզյու Վենցզյունի (Չինաստան) և Ալեքսանդրա Գորյաչկինայի (Ռուսաստանի Դաշնություն) մրցախաղում նա ռուսաստանցի հավակնորդի մարտավկան էր։

2013 թվականից նա պարբերաբար խորհրդակցում է «Էտյուդ» շախմատի դպրոցի ուժեղագույն սաներին։

Եվգենի Նայերն այժմ ապրում է Յարոսլավլի մարզի Ռիբինսկ քաղաքում և սիրում է թենիս։ Մասնակցել է քաղաքային տարբեր մրցաշարերի և ստացել է մրցանակներ։ Նա նաև հեշտությամբ յուրացրել է գոլֆը և երբեք առիթը բաց չի թողնում մրցելու։

## Վարկանիշի փոփոխություն

## Անձնական կյանք
Կինը՝ Սյու Մարորոան (1991-2023), եղել է նորզելանդացի շախմատիստուհի, կանանց միջազգային վարպետ։ Նրանք ամուսնացել են 2012 թվականին։ 2023 թվականին Սյու Մարորոան մահացել է ծննդաբերությունից անմիջապես հետո՝ հետծննդյան բարդություններից։

## Աշխատություններ
*Jones, Gawain (2008). Starting Out: Sicilian Grand Prix Attack. Everyman Chess. ISBN 978-1857445473.
*Palliser, Richard; Emms, John; Ward, Chris; Jones, Gawain (2008). Dangerous Weapons: the Benoni and Benko - Dazzle Your Opponents!. Everyman Chess. ISBN 978-1857445718.
*Jones, Gawain (2011). How to Beat the Sicilian Defence - An Anti-Sicilian Repertoire for White. Everyman Chess. ISBN 978-1857446630.
*Jones, Gawain (2015). The Dragon. Volume One. Quality Chess. ISBN 978-1784830076.
*Jones, Gawain (2015). The Dragon. Volume Two. Quality Chess. ISBN 978-1784830090.
*Jones, Gawain (2021). Coffeehouse Repertoire 1.e4 Volume 1. Everyman Chess. ISBN 978-1784831455.

## Ծանոթագրություններ

Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Ռուս շախմատիստներ